или свързания с него вносител. На последно място, те също така заявиха, че не са имали възможност да проверят фактите, съобщени им от Комисията, тъй като не е имало възможност посочените фактури да бъдат свързани с конкретни свързани с тях продажби.
 (56)
 Комисията съобщи своите констатации на всички крайни несвързани клиенти, посочени съгласно задълженията за отчитане във връзка с ангажимента, за да се гарантира прозрачността на процедурата. Доказателствата, получени от споменатите в съображение 20 митнически органи, свидетелстват, че слънчевите панели, внасяни от свързания вносител, са били препродавани систематично в нарушение на ангажимента. Деветте несвързани клиента не предоставиха доказателства, от които да стане ясно, че техните покупки са били свързани с фактури, които следва да бъдат изключени от посочените в списъка в съображение 28. Ето защо, както е посочено в съображение 46, Комисията поддържа предложението си да бъдат обявени за недействителни всички фактури, издадени от Zhejiang Sunflower на свързания с него вносител в Съюза. Поради това твърденията бяха отхвърлени.
 З. НАРУШАВАНЕ НА АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (57)
 В съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, както и в съответствие с условията на ангажимента Комисията стигна до заключението, че Zhejiang Sunflower е нарушило ангажимента, докато той все още е бил в сила.
 (58)
 Поради това, в съответствие с член 3, параграф 2, буква б) от Регламент за изпълнение (ЕС) No 1238/2013, член 2, параграф 2, буква б) от Регламент (ЕС) 2017/367, член 2, параграф 2, буква б) от Регламент за изпълнение (ЕС) No 1239/2013 и член 2, параграф 2, буква б) от Регламент за изпълнение (ЕС) 2017/366, които са били в сила към момента на приемане на митническата декларация за допускане за свободно обращение, фактурите на Zhejiang Sunflower, посочени в съображение 28, се обявяват за недействителни и следва да се прилагат окончателните мита, въведени в съответствие с член 9, параграф 4 и с член 14, параграф 4 от основните регламенти.
 (59)
 Националните митнически органи следва да преценят дали приложимите давностни срокове са изтекли в съответствие с правилата, съдържащи се в член 221 от Регламент (ЕИО) No 2913/92 на Съвета (19) и в член 103 от Регламент (ЕС) No 952/2013 на Европейския парламент и на Съвета (20). Тъй като тези правила са материалноправни норми, тяхното прилагане ratione temporis зависи от датата на допускане за свободно обращение на стоките (21).
 (60)
 Възникналото митническо задължение към момента на приемане на декларацията за допускане за свободно обращение следва да бъде събрано и взето под отчет от националните митнически органи в съответствие с членове 218—220 от Регламент (ЕИО) No 2913/92 и член 105 от Регламент (ЕС) No 952/2013.
 (61)
 Комисията припомня също така, че ако митническите органи на държавите членки имат основания да смятат, че цената във фактура във връзка с ангажимента не отговаря на действително заплатената цена, те следва да проучат дали е било нарушено изискването за включване на всички отстъпки във фактурите във връзка с ангажимента или не е била спазена МВЦ.
 (62)
 Ако митническите органи на държавите членки стигнат до